Hofsaak teen oudleerling van Sans Souci uitgestel | Maroela Media
Die meisie was in Februarie betrokke in 'n onderonsie met Clarissa Venter (34), 'n Afrikaans-onderwyseres by die skool. 'n Video van die voorval tussen die leerder en Venter is wyd op sosiale media versprei. In die video kan gesien word hoe die twee in 'n woordewisseling betrokke is, klaarblyklik oor 'n selfoon en die taal wat die leerder in die klas gebruik het. In 'n stadium stamp die leerder vir Venter met haar tafel en probeer skynbaar haar selfoon teruggryp, waarna Venter haar 'n oorveeg gee.
Die ma van die meisie het intussen 'n skadevergoedingseis van R150 000 teen Venter ingestel. Die eis is by die gelykheidshof ingedien. Venter staan dit teen.
Venter se regsverteenwoordiger, William Booth, het vroeër gesê die eis is niks anders nie as 'n poging om finansieel voordeel te trek uit 'n voorval wat in werklikheid aangewakker is deur die leerder se "gebrek aan dissipline, oproerige en uiters uitdagende gedrag".
Venter het op haar beurt 'n aanrandingsklag teen die leerder aanhangig gemaak. Eric Ntabazalila, woordvoerder van die Nasionale Vervolgingsgesag in die Wes-Kaap, het bevestig die saak is tot 2 Mei uitgestel.
Maroela Media het vroeër berig die onderwyseres is oorweldig deur die ondersteuning wat sy van haar leerders, kollegas en lede van die publiek gekry het. Sy is weer terug op haar pos by die skool nadat sy na afloop van 'n dissiplinêre proses 'n boete en 'n finale waarskuwing sowel as behandeling vir woedebeheer sal ontvang.
Die betrokke leerling se ma het haar intussen na 'n ander skool geskuif.
Sterkte aan die ander skool, die klein brat gaan net daar nonsens aanvang.
Aan die ma wat dink botter smelt in haar bloedjie se mond, stuur asseblief vir die koerant n update as jou bloedjie 21 is en vertel die wereld asb waar sy is en en wat alles is sy verslaaf en hoe ruggraat loos sy gaan opeindig en neem sommer dan verantwoordelikheid vir jou swak ouerskap en gedrag.
Skool bywoon is n voorreg en nie n reg nie.
Dis hoekom daai leerder so is… jaag hier aan en Ma skuif haar net na 'n ander skool want die engeltjie het eintlik niks gedoen nie. Waarnatoe gaan Ma haar skuif as sy daar ook met haar ongemanierdheid voortgaan? en erger nog…. wat gaan van haar word wanneer sy begin werk of DALK universiteit toe gaan?
Jaaaaa…as ouers videos moet sien van hulle bloedjies se gedrag op ander plekke sal die koppe maar hang in skaamte ….as daar nog iets soos selfrespek is
LOL geen skool hoef 'n kind maniere of dissipline te leer nie. Dit moet deur die ouer/s gedoen word.
Naas Vermaak jy is sooo reg. Ek het in 'n bank gewerk en baie kinders (van 20 tot 50 jaar oud), het hulself baie sleg gedra. Ek het altyd gewens hul ouers het agter hulle kom staan en luister. Ek moet se, die meeste van daardie 'kinders' was blankes. Ons mense…..